קוינבייס

קוינבייס גלובל בע"מ (באנגלית: Coinbase Global, Inc; בתרגום מילולי: מרכז המטבעות הגלובלי בע"מ) היא חברה אמריקאית למסחר במטבעות מבוזרים שנוסדה ב-2012 על ידי בריאן ארמסטרונג ופרד אירסם. במרץ 2021 הפכה לבורסה המבוזרת הגדולה ביותר בארצות הברית<ref name=":0">"[https://www.bloomberg.com/news/articles/2020-05-27/coinbase-expands-institutional-services-with-tagomi-purchase Coinbase Expands Institutional Services With Tagomi Purchase]". Bloomberg.com. May 27, 2020. Retrieved March 26, 2021.</ref> ובאפריל אותה שנה החלה להיסחר באופן ישיר בנאסד"ק<ref>Levy, Ari (April 13, 2021). "[https://www.cnbc.com/2021/04/13/coinbase-reference-price-250-ahead-of-direct-listing.html Coinbase gets reference price of $250 per share from Nasdaq ahead of today's direct listing]". CNBC. Retrieved April 21, 2021.</ref>. החברה אינה פועלת מתוך מטה מאורגן ומתנהלת בצורת עבודה מרחוק.

== היסטוריה ==
קוינבייס נוסדה ביוני 2012 על ידי איש העסקים ומהנדס התוכנה בריאן ארמסטרונג, לאחר שנרשם לאקסלרטור "Y Combinator" וקיבל תמריץ בגובה מאה וחמישים אלף דולר<ref name=":1">"[https://www.wired.com/2014/03/what-is-bitcoin/ The Fierce Battle for the Soul of Bitcoin]". WIRED. March 26, 2014. Retrieved March 26, 2021.</ref>. פרד אירסם, סוחר בגולדמן זקס לשעבר, הצטרף אליו מאוחר יותר<ref>Popper, Nathaniel (November 27, 2020). "[https://www.nytimes.com/2020/11/27/technology/coinbase-cryptocurrency-black-employees.html 'Tokenized': Inside Black Workers' Struggles at the King of Crypto Start-Ups]". The New York Times.</ref><ref>Ludwig, Sean (February 8, 2013). "[https://venturebeat.com/2013/02/08/coinbase-bitcoin/ Y Combinator-backed Coinbase now selling over $1M Bitcoins per month]". VentureBeat. Retrieved May 20, 2018.</ref><ref>"[https://dealbook.nytimes.com/2014/05/29/dish-network-to-accept-bitcoin/ Dish Network Says It Will Accept Bitcoin]". The New York Times. Retrieved July 1, 2014.</ref>. בן ריבס, מהנדס בריטי ושותף בחברת הביזור בלוקצ'יין דוט קום, היה אמור להצטרף לצוות המייסדים אולם דרכיהם נפרדו בשל מחלוקות מקצועיות בינו לבין ארמסטרונג בנוגע לתכנון הארנק הקריפטוגרפי של החברה<ref name=":1" />.

שמה של החברה נגזר מתוך השיטה שלפיה עובדות עסקאותיה, קרי דרך הכנסת מטבעות מבוזרים לסירקולציה על ידי שימוש במערכת הוכחת עבודה<ref>Antonopoulos, Andreas M. (April 2014). Mastering Bitcoin: Unlocking Digital Crypto-Currencies. O'Reilly Media. ISBN .</ref>. ב-12 באוקטובר 2012 השיקה החברה לראשונה שירות המאפשר ללקוחותיה לקנות ולמכור מטבעות מבוזרים באמצעות העברות בנקאיות.

במאי 2013 קיבלה החברה סכום כספי בסך חמש מיליון דולרים מידי חברת ההשקעות יוניון סקוור ונטורס ביוזמתו של מייסדה, איש העסקים פרד וילסון<ref>Needleman, Sarah E. (May 7, 2013). "[https://www.wsj.com/articles/BL-VCDB-12953 Coinbase Nabs $5M in Biggest Funding for Bitcoin Startup]". The Wall Street Journal. Retrieved October 10, 2014.</ref>. בדצמבר קיבלה השקעה נוספת בגובה עשרים וחמש מיליון דולרים מידי החברות יוניון סקוור ונטורס, אנדרסן הורוויץ', וריביט קפיטל<ref>Alex Williams (December 12, 2013). "[https://techcrunch.com/2013/12/12/coinbase-raises-25m-from-andreessen-horowitz-to-build-its-bitcoin-wallet-and-merchant-services/ Coinbase Raises $25M Led By Andreessen Horowitz To Build Its Bitcoin Wallet And Merchant Services]". TechCrunch. Retrieved December 13, 2013.</ref>. באותה שנה הצטרף אולף קרלסון ווי לשורותיה של החברה כעובד הראשון של קוינבייס<ref>Tom, Huddleston Jr. (April 14, 2021). "[https://www.cnbc.com/2021/04/14/coinbases-first-employee-cold-emailed-founders-was-paid-in-bitcoin.html Coinbase's first employee in 2013 cold-emailed the founders for a job — and was paid in bitcoin for 3 years]". CNBC. Retrieved May 15, 2021.</ref>.

ב-2014 רשמה החברה שיא של מיליון לקוחות, יישמה את שירותי דפדפן הבלוקצ'יין "בלוקר" ואת שירות ניהול הספרים של חברת קיפט, הקימה ביטוח המכסה את הערך הכולל של סך הביטקוין המאוחסן בשרתיה, והשיקה כספת אלקטרונית המחזיקה את המטבעות המבוזרים שברשותה<ref>Cutler, Kim-Mai (May 6, 2014). "[https://techcrunch.com/2014/05/06/coinbase-kippt/ Coinbase Acquires YC-Backed Kippt To Beef Up Its Product, Design Talent]". TechCrunch.</ref><ref>Cutler, Kim-Mai (August 18, 2014). "[https://techcrunch.com/2014/08/18/coinbase-acquires-blockchain-explore-blockr-io/ Coinbase Acquires Blockchain Explorer Blockr.io]".</ref><ref>Knight, Shawn (September 1, 2014). "[https://www.techspot.com/news/57905-coinbase-has-been-insuring-bitcoin-deposits-for-nearly-a-year.html Coinbase has been insuring Bitcoin deposits for nearly a year]". TechSpot.</ref>. כמו כן יצרה שותפויות עם חברות שונות כגון אוברסטוק, דל, אקספדיה, דיש נטוורק וטיים, דבר שאיפשר להן לקבל לראשונה תשלום תמורת שירותיהן בביטקוין או במטבעות מבוזרים אחרים<ref>Burns, Matt (December 21, 2013). "[https://techcrunch.com/2014/01/09/overstock-com-partners-with-coinbase-and-starts-accepting-bitcoins-as-payment/ Overstock.com partners with Coinbase and starts accepting bitcoins as payment]". TechCrunch. Retrieved January 10, 2014.</ref><ref>Wilhelm, Alex (July 18, 2014). "[https://techcrunch.com/2014/07/18/dell-now-accepts-bitcoin-for-all-online-u-s-purchases/ Dell Now Accepts Bitcoin For All Online U.S. Purchases]". TechCrunch. Retrieved July 24, 2014.</ref>. בהמשך השנה הוסיפה מערכת תשלום מסודרת במטבעות מבוזרים לחברות הפיננסיות סטרייפ, בריינטרי ופייפאל<ref>Del Rey, Jason (March 27, 2014). "[https://www.vox.com/2014/3/27/11624994/stripe-merchants-will-soon-be-able-to-accept-bitcoin-payments Stripe Merchants Will Soon Be Able to Accept Bitcoin Payments]". Recode.</ref><ref>"[https://www.theguardian.com/technology/2014/sep/11/paypal-bitcoin-braintree-overstock-reddit Paypal to accept bitcoin through subsidiary Braintree]". the Guardian. September 11, 2014. Retrieved May 15, 2021.</ref>.

בינואר אותה שנה נרשמה קוינבייס גלובל בע"מ בדלאוור כחברת אחזקות עבור קוינבייס ושאר חברות הבת שלה. תהליך ההתאגדות בו הועברה קוינבייס לשליטתה של קוינבייס גלובל הושלם בחודש אפריל<ref name=":2">"[https://www.sec.gov/Archives/edgar/data/1679788/000162828021003168/coinbaseglobalincs-1.htm Coinbase S-1]".</ref>.

ב-2015 קיבלה החברה השקעה בגובה שבעים וחמש מיליון דולרים בהובלתו של דרייפר פישר ג'ורבטסון מידי הבורסה לניירות ערך בניו יורק, הארגון השירותי המאוחד לכלי רכב, ומספר בנקים שונים<ref name=":3">Vigna, Paul; Casey, Michael (January 20, 2015). "[https://www.wsj.com/articles/coinbase-raises-75-million-in-funding-round-1421762403 Coinbase raises 75 million in funding round]". Wall Street Journal.</ref><ref name=":3" />. בינואר השיקה החברה פלטפורמת מסחר מיוחדת בארצות הברית עבור סוחרים מקצועיים בשם "קוינבייס אקסצ'יינג'"<ref>Bensinger, Greg (January 25, 2015). "[https://www.wsj.com/articles/first-u-s-bitcoin-exchange-set-to-open-1422221641 First U.S. Bitcoin Exchange Set to Open]". Wall Street Journal.</ref>. בספטמבר פתחה את שירותיה גם עבור לקוחות בסינגפור ובקנדה<ref>"[https://www.reuters.com/article/usa-bitcoin-coinbase/coinbase-launches-retail-bitcoin-service-in-singapore-canada-idUSL1N1182G420150902 Coinbase launches retail bitcoin service in Singapore, Canada]". Reuters. September 2, 2015. Retrieved September 14, 2021.</ref>.

ב-2016 שונה שם פלטפורמת המסחר "קוינבייס אקסצ'יינג'" ל"גלובל דיגיטל אקסצ'יינג'"<ref>"GDAX – Trusted Digital Asset Exchange". GDAX. [https://web.archive.org/web/20170603055438/https://www.gdax.com/ Archived] from the original on June 3, 2017. Retrieved June 7, 2017.</ref>. ביולי נוספה תמיכה לשירותיה של פלטפורמת את'ר<ref name=":4">Tepper, Fitz (July 21, 2016). "[https://techcrunch.com/2016/07/21/coinbase-is-adding-support-for-ethereum/ Coinbase is adding support for Ethereum]". TechCrunch. Retrieved July 23, 2016.</ref>, ובחודש אוגוסט הודיעה קוינבייס כי תעצור את פעילותה לזמן מה בשל סגירת חברת התשלומים המקוונת הקנדית וגוגו<ref>"[https://read.cash/@Writer/coinbase-e45161aa Coinbase!]". read.cash. Retrieved September 20, 2020.</ref>.

ב-2017 קיבלה קוינבייס רישיון מטעם הרשות לשירותים פיננסיים בניו יורק לסחור במטבעות מבוזרים מסוג אתריום ולייטקוין (ביטליסנס)<ref>Suarez, Juan (January 17, 2017). "[https://blog.coinbase.com/coinbase-obtains-the-bitlicense-f1c3e35c4d75 Coinbase obtains the Bitlicense]". Coinbase. Retrieved June 10, 2017.</ref><ref>"[https://www.dfs.ny.gov/about/press/pr1703221.htm DFS authorizes Coinbase, Inc. to provide additional virtual currency products and services]". New York State Department of Financial Services. March 22, 2017. [https://web.archive.org/web/20180518172931/https://www.dfs.ny.gov/about/press/pr1703221.htm Archived] from the original on May 18, 2018. Retrieved May 26, 2017.</ref>. בנובמבר הורה שירות הכנסות הפנים לקוינבייס לדווח בדבר כל לקוח שביצע עסקאות בגובה עשרים אלף דולר או יותר באותה שנה<ref>"[https://www.theverge.com/2017/11/29/16717416/us-coinbase-irs-records Coinbase ordered to report 14,355 users to the IRS]". The Verge. Retrieved November 19, 2017.</ref>. בדצמבר השיקה החברה מסחר בביטקוין קאש, וחוותה תנודות חריגות במחיריה, מה שהוביל לקיום חקירה פנימית<ref>Osipovich, Alexander (December 20, 2017). "[https://techcrunch.com/2017/12/20/coinbase-bch-bitcoin-cash-api-reddit/ Coinbase may have given away its own Bitcoin Cash surprise]". TechCrunch. Retrieved November 2, 2019.</ref>.

ב-23 בפברואר 2018, הודיעה החברה לשלושה עשר אלף מלקוחותיה כי תמסור את פרטיהם (תעודת זהות, תאריך לידה, כתובת מגורים והיסטוריית עסקאות) לשירות הכנסות הפנים בתוך עשרים ואחד ימים. בחודש מרץ מינתה קוינבייס את אמילי צ'וי, מנהלת בכירה לשעבר בחברת LinkedIn, כסגנית המנכ"ל של מחלקת הפיתוח העסקית<ref>"[https://techcrunch.com/2018/03/05/coinbase-has-hired-linkedins-ma-boss-to-spearhead-new-acquisitions/ Coinbase has hired LinkedIn's M&A boss to spearhead new acquisitions]". TechCrunch. Retrieved May 15, 2021.</ref>. היא קודמה לתפקידי המנכ"ל והמוציאה לפועל הראשית במאי 2019<ref>"[https://www.financemagnates.com/executives/moves/coinbase-hires-new-vp-of-business-to-fill-emilie-chois-shoes/ Coinbase Hires New VP of Business to Fill Emilie Choi's Shoes]". Finance Magnates | Financial and business news. September 10, 2019. Retrieved May 15, 2021.</ref>.

ב-26 במרץ 2018, הודיעה קוינבייס על כוונתה לתמוך במסחר במטבעות מבוזרים הבנויים על רשת ERC-20<ref>"[https://blog.coinbase.com/adding-erc20-support-to-coinbase-fe9cba6782b Adding ERC20 Support to Coinbase]". The Coinbase Blog. March 26, 2018. Retrieved April 27, 2018.</ref>. ב-5 באפריל הכריזה החברה על הקמתו של מיזם מימון בשם "מיזמי קוינבייס" העוסק בהשקעה בחברות בלוקצ'יין ומטבעות מבוזרים<ref>Rooney, Kate (April 5, 2018). "[https://www.cnbc.com/2018/04/05/bitcoin-exchange-coinbase-launches-early-stage-investment-venture.html Bitcoin exchange Coinbase launches early-stage venture fund]". CNBC. Retrieved November 11, 2018.</ref>. ב-16 במאי הודיעו חברי מיזם המימון על השקעתם הראשונה בקומפאונד לאבס, חברת הזנק העוסקת בחוזים חכמים הבנויים על אתריום<ref>"[https://techcrunch.com/2018/05/16/cryptocurrency-compound-interest/ Coinbase's first investment, Compound, earns you interest on crypto]". Techcrunch. May 16, 2018.</ref>. ב-23 במאי שינתה פלטפורמת המסחר "גלובל דיגיטל אקסצ'יינג'" את שמה בשנית ל"קוינבייס פרו"<ref>Farmer, David (May 23, 2018). "[https://blog.coinbase.com/announcing-coinbase-pro-6773bc3bf99c Announcing Coinbase Pro]". Coinbase Blog. [https://archive.today/20210205083556/https://blog.coinbase.com/announcing-coinbase-pro-6773bc3bf99c Archived] from the original on February 5, 2021.</ref>. באותו החודש השיקה קוינבייס את פלטפורמת המסחר "פריים" המיועדת ללקוחות עסקיים<ref name=":5">"[https://techcrunch.com/2018/05/15/coinbase-goes-after-wall-street/ Coinbase goes after Wall Street with new services for institutional investors]". TechCrunch. May 15, 2018. Retrieved March 22, 2021.</ref>.

באוגוסט הצטרף לקוינבייס טים וגנר, מנהל בכיר באמזון דרייב, ומונה לסגן מנכ"ל במחלקת ההנדסה של החברה<ref>Sheetz, Michael (August 6, 2018). "[https://www.cnbc.com/2018/08/06/amazon-cloud-executive-tim-wagner-joins-crypto-platform-coinbase.html Amazon cloud executive Tim Wagner joins crypto platform Coinbase]". CNBC. Retrieved August 7, 2018.</ref>. בספטמבר הצטרפה קוינבייס לחברת התשלומים סירקל ולחברת הכרייה ביטמיין בהשקה משותפת של מטבע יציב בשם USDC (ראשי תיבות: מטבע דולר אמריקאי; באנגלית: United States Dollar Coin) הצמוד לערכו של הדולר האמריקאי<ref>Kharif, Olga (September 26, 2018). "[https://www.bloomberg.com/news/articles/2018-09-26/circle-joins-ranks-of-stable-crypto-coins-with-dollar-token Circle Joins Ranks of Stable Crypto Coins With Dollar Token]". Bloomberg News.</ref><ref>Kharif, Olga (October 29, 2018). "[https://www.bloomberg.com/news/articles/2018-10-29/stable-coin-backed-by-circle-coinbase-draws-most-early-demand Stable Coin Backed by Circle, Coinbase Draws Most Early Demand]". Bloomberg News. Retrieved June 6, 2020.</ref>.

ב-2019 הפסיקה קוינבייס את כל המסחר באתריום קלאסי בשל חשד להתקפה על הרשת עליה המטבע בנוי<ref>"[https://techcrunch.com/2019/01/07/coinbase-ethereum-classic-freeze/ Coinbase freezes Ethereum Classic trading following attack]". TechCrunch. Retrieved January 8, 2019.</ref>. בפברואר הכריזה החברה כי רכשה "פלטפורמת בלוקצ'יין מודיעינית" בשם ניוטרינו מידי חברת הזנק איטלקית תמורת סכום לא ידוע<ref>Russell, Jon. "[https://techcrunch.com/2019/02/19/coinbase-buys-neutrino/ Coinbase buys blockchain intelligence startup to boost security and new asset discovery]". TechCrunch. Retrieved March 7, 2019.</ref>. חדשות אלו עוררו חשש אצל חלק מלקוחות החברה<ref>Franceschi-Bicchierai, Lorenzo; Pearson, Jordan; Maiberg, Emanuel (February 26, 2019). "[https://www.vice.com/en/article/a3bn5e/coinbase-neutrino-former-hacking-team-members Former Hacking Team Members Are Now Spying on the Blockchain for Coinbase]". Motherboard. Retrieved March 7, 2019.</ref> בעקבות הקשר בין מייסדי ניוטרינו לבין חברת האקינגטים, אשר ספגה האשמות שונות בנוגע למעורבותה לכאורה במתן טכנולוגיית מעקב באינטרנט לממשלות הידועות בהפרת זכויות אדם<ref>Currier, Cora; Marquis-Boire, Morgan (July 7, 2015). "[https://theintercept.com/2015/07/07/leaked-documents-confirm-hacking-team-sells-spyware-repressive-countries/ A Detailed Look at Hacking Team's Emails About Its Repressive Clients]". The Intercept. Retrieved March 7, 2019.</ref>. ב-4 במרץ הודיע מנכ"ל החברה בריאן ארמסטרונג כי החברה "לא העריכה כראוי" את העסקה שנעשתה ובשל כך חברי צוות ניוטרינו שעבדו קודם לכן בהאקינגטים "יועברו מחוץ לקוינבייס"<ref>Armstrong, Brian (March 5, 2019). "[https://blog.coinbase.com/living-up-to-our-values-and-the-neutrino-acquisition-ba98174cdcf6 Living up to our values and the Neutrino acquisition]". The Coinbase Blog. Retrieved March 7, 2019.</ref>.

באפריל הודיע ענף קוינבייס בממלכה המאוחדת כי הכנסותיה של החברה מחוץ לארצות הברית גדלו בעשרים אחוז לסכום של 153 מיליון אירו ב-2018<ref></ref>. זישן פרוז, המנכ"ל בגבולות הממלכה המאוחדת, אמר כי פעילותה של החברה מחוץ לארצות הברית אחראית לשליש מהכנסותיה הכלליות, וסוכנות הידיעות רויטרס העריכה כי הכנסותיה של קוינבייס הסתכמו בשנת 2018 ביותר מחצי מיליארד דולר<ref>Wilson, Tom (April 18, 2019). "[https://www.reuters.com/article/uk-crypto-currencies-vc/big-corporates-back-crypto-plumbing-despite-currency-caution-idUKKCN1RU0KV?edition-redirect=uk Big corporates back crypto 'plumbing' despite currency caution]". Reuters. Retrieved April 18, 2019.</ref>.

באוגוסט הודיעה החברה על מתקפת האקינג מתוחכמת שהתרחשה במהלך חודש יוני. ההתקפה כללה שימוש בטקטיקות דיוג והנדסה חברתית, וכן ניצול של שתי נקודות תורפה על ידי מתקפת אפס ימים בדפדפן מוזילה פיירפוקס. צוות האבטחה של קוינבייס זיהה את המתקפה בזמן ומנע חבלה ברשת וגניבת מטבעות מבוזרים<ref>Orcutt, Mike (August 8, 2019). "[https://www.technologyreview.com/2019/08/08/133823/an-attempted-heist-at-coinbase-was-scary-good-even-though-it-failed/ An attempted heist at Coinbase was scary good, even though it failed]". MIT Technology Review. Retrieved August 22, 2019.</ref><ref>Nichols, Shaun (June 20, 2019). "[https://www.theregister.com/2019/06/20/coinbase_firefox_zero_day/ Digi-dosh exchange Coinbase: Someone tried to pwn our staff via this week's Firefox zero-day security hole]". The Register. Retrieved August 22, 2019.</ref>.

בעקבות מגפת הקורונה הודיעה החברה במאי 2020 כי תתחיל לפעול בתצורת עבודה מרחוק ולא תכיר יותר במתכונת עבודת המשרד<ref>"[https://www.hrdive.com/news/coinbase-aims-to-support-inclusion-with-a-remote-first-workforce/596884/ Coinbase aims to support inclusion with a remote-first workforce]". HR Dive. March 17, 2021. Retrieved March 26, 2021.</ref>. בנוסף הודיעה כי רכשה את חברת הנכסים הדיגיטליים טגומי תמורת סכום המוערך בין כ-75 ל-100 מיליון דולר<ref name=":0" />.

בחודש יוני התעוררה בקרב עובדי החברה תרעומת חריפה בתגובה לסירובו של בריאן ארמסטרונג לפרסם הצהרה בנושא Black Lives Matter לאור מותו של ג'ורג' פלויד. ארמסטרונג אמר כי שיקוליו נובעים מטבעה הנייטרלי של החברה, אולם מאוחר יותר חזר בו באמצעות הודעה בחשבון הטוויטר שלו<ref name=":6">"[https://www.wired.com/story/turmoil-black-lives-matter-political-speech-coinbase/ Inside the Turmoil Over 'Black Lives Matter' at Coinbase]". Wired. ISSN 1059-1028. Retrieved December 24, 2020.</ref>. כעבור חודש פרסם הודעת בלוג המדגישה כי קוינבייס לא תהיה מעורבת באקטיביזם חברתי, מאחר שפעילות כזו כבר פגעה קודם לכן בחברות כמו גוגל ופייסבוק, והציע חבילת פיצויים לעובדים שאינם מסכימים עם עמדה זו<ref name=":6" /><ref>Armstrong, Brian (October 8, 2020). "[https://blog.coinbase.com/coinbase-is-a-mission-focused-company-af882df8804 Coinbase is a mission focused company]". Medium. Retrieved December 14, 2020.</ref>.

באוקטובר השיקה החברה מערכת תשלומים עבור כרטיסי דביט של ויזה, פלטפורמה המאפשרת ללקוחות לשלם על קניותיהם באמצעות מטבעות מבוזרים בכל בית עסק המכבד כרטיסי ויזה<ref>Chin, Monica (October 28, 2020). "[https://www.theverge.com/2020/10/28/21538278/coinbase-card-visa-debit-cryptocurrency-bitcoin-stellar-lumen-spending-money Coinbase launches its cryptocurrency Visa debit card in the US]". The Verge. Retrieved October 28, 2020.</ref>.

ב-2021 החלה קוינבייס גלובל לקחת צעדים ראשונים לכיוון הנפקה ראשונה לציבור, ובסוף פברואר הגישה את מועמדותה באופן רשמי לוועדה לניירות ערך ולבורסות<ref name=":2" /><ref>Vigna, Paul (February 25, 2021). "[https://www.wsj.com/articles/coinbase-files-for-public-offering-11614265432 Coinbase Files for Public Offering]". Wall Street Journal. ISSN 0099-9660. Retrieved March 22, 2021.</ref>. בחודש מרץ נבדקה החברה בידי הרשות לאכיפת נכסים זרים של ארצות הברית בחשד שסיפקה שירותי בלוקצ'יין לאנשים או לחברות המצויים תחת סנקציות או כלולים ברשימות שחורות; נציגי הרשות הוסיפו כי טבעה של טכנולוגיית הביזור הופך את הגבלות השימוש בה לבלתי אפשריות ליישום<ref>Brasseur, Kyle. "[https://www.complianceweek.com/sanctions/ofac-crypto-crackdown-coinbase-disclosures-under-review/30115.article OFAC crypto crackdown: Coinbase disclosures under review]". Compliance Week. Retrieved March 22, 2021.</ref><ref>Sun, Mengqi (March 3, 2021). "[https://www.wsj.com/articles/coinbase-transactions-under-review-by-u-s-sanctions-enforcer-11614803086 Coinbase Transactions Under Review by U.S. Sanctions Enforcer]". Wall Street Journal. ISSN 0099-9660. Retrieved March 22, 2021.</ref>.

בחודש מרץ הסכימה החברה לשלם מעל ל-6 מיליון דולר בכדי ליישב מחלוקת משפטית שהועלתה בידי רגולטורים הנוגעת למידע מטעה שסיפקה לכאורה קוינבייס בדבר נפח מסחרה<ref>"[https://www.engadget.com/coinbase-fined-by-cftc-over-cryptocurrency-trading-181047477.html Coinbase fined $6.5 million over cryptocurrency trading claims]". Engadget. Retrieved March 22, 2021.</ref><ref>Michaels, Dave (March 19, 2021). "[https://www.wsj.com/articles/coinbase-to-pay-6-5-million-to-settle-cftc-investigation-over-trading-11616192411 Coinbase to Pay $6.5 Million to Settle CFTC Investigation Over Trading]". Wall Street Journal. ISSN 0099-9660. Retrieved March 22, 2021.</ref>. באותו החודש הודיעה קוינבייס כי תקים נוכחות עסקית בהודו ותעסיק עובדי טכ"מ, מהנדסים, מפתחי תוכנה ועובדי תמיכה. כמו כן פרסמה את תוכניותה להקים משרד פיזי בהיידראבאד<ref>"[https://blog.coinbase.com/coinbase-is-now-hiring-in-india-23d02803568 Coinbase is now hiring in India]". Coinbase. March 25, 2021. Retrieved March 27, 2021.</ref><ref>Chandrashekhar, Anandi. "[https://economictimes.indiatimes.com/jobs/ipo-bound-coinbase-begins-hiring-in-india/articleshow/81689964.cms IPO-bound Coinbase begins hiring in India]". The Economic Times. Retrieved March 27, 2021.</ref>.

בחודש אפריל דיווחה החברה על הכנסותיה המלאות לפני הנפקתה הראשונית ב-14 באפריל, אשר הגיעו לסכום של כ-1.8 מיליארד דולר, כשאשתקד הכניסה רק כ-190 מיליון דולר. הקפיצה הגבוהה יוחסה לעליית מחירו של מטבע הביטקוין במשך תקופת הזמן הזו<ref>"[https://www.cnbc.com/2021/04/06/coinbase-reports-estimated-q1-revenue-of-1point8-billion-up-nine-fold.html Coinbase estimates Q1 revenue jumped nine-fold to about $1.8 billion ahead of public market debut]". CNBC. April 6, 2021. Retrieved April 9, 2021.</ref>. לפני ההנפקה, קבעה נאסד"ק מחיר של 250 דולר למניה, ובכך העניקה לכלל החברה מחיר מוערך של כ-47 מיליארד דולר<ref>"[https://www.scmp.com/business/banking-finance/article/3129472/coinbases-impending-us-listing-throws-spotlight-nasdaq Coinbase's impending US listing throws the spotlight on Nasdaq as bitcoin's value soars to record]". South China Morning Post. April 14, 2021. Retrieved April 14, 2021.</ref>. בתום יום המסחר הראשון עמד השווי על 328.28 דולר למניה<ref>Giles, Margaret (April 16, 2021). "[https://www.morningstar.com/articles/1033894/coinbase-makes-waves-with-a-direct-public-offering Coinbase Makes Waves With a Direct Public Offering]". Morningstar.com. Retrieved April 23, 2021.</ref>.

בחודש יוני השיקה החברה מסחר בדוגקוין עבור משתמשי פלטפורמת קוינבייס פרו, ויחד עם ציוצים מעודדים שפורסמו בחשבון הטוויטר של אילון מאסק, נסק המטבע ב-25 אחוז למחיר של 40 סנט ליחידה<ref>Business, Paul R. La Monica, CNN. "[https://edition.cnn.com/2021/06/02/investing/dogecoin-surge-coinbase/index.html Dogecoin surges after Coinbase says some users can trade it]". CNN. Retrieved June 4, 2021.</ref><ref>Barrabi, Thomas (June 6, 2021). "[https://www.foxbusiness.com/markets/coinbase-adds-dogecoin-platform-surge-interest Coinbase adds Dogecoin to platform amid surge in interest]". FOXBusiness. Retrieved June 4, 2021.</ref>.

בספטמבר איימה הוועדה לניירות ערך ולבורסות לתבוע את קוינבייס אם תחליט להשיק מטבע מבוזר בשם "לנד"<ref>"[https://www.reuters.com/technology/sec-threatens-sue-coinbase-over-crypto-lending-programme-2021-09-08/ U.S. markets regulator takes aim at Coinbase lending product]". Reuters. Reuters. September 8, 2021. Retrieved September 12, 2021.</ref>. בתגובה כתבה החברה בהודעת בלוג כי היא מבולבלת מפנייתה של הוועדה, אולם מאוחר יותר הכריזה כי תבטל את ההשקה המתוכננת.

בנובמבר ביצעה החברה את רכישתה הראשונה בהודו לאחר שקנתה פלטפורמת תמיכה מבוססת בינה מלאכותית בשם "אגארה" תמורת סכום מוערך של בין 40 ל-50 מיליון דולר. החברה מסרה כי תשתמש בטכנולוגיה זו בכדי לשפר את הכלים העומדים לרשות לקוחותיה<ref>"[https://techcrunch.com/2021/11/01/coinbase-acquires-indias-agara-for-over-40-million/ Coinbase to acquire India's Agara for over $40 million]". TechCrunch. Retrieved November 18, 2021.</ref>.

== שירותים ==
קוינבייס מציעה שירותים שונים ללקוחותיה הפרטיים והעסקיים בנושאי קנייה ומכירה, מסחר מתקדם, החזקת מפתחות ושמירה על נכסים, ומתן אינפורמציה פיננסית הן ברובד הפרטי והן ברובד השוק.
* קוינבייס לייט - אפליקציה המיועדת למסחר במטבעות מבוזרים<ref name=":4" />.
* קוינבייס פרו - פלטפורמה מקצועית למסחר במטבעות מבוזרים<ref>"[https://www.cnbc.com/2021/06/01/coinbase-pro-opens-to-dogecoin-after-currencys-6000percent-gain-this-year.html Coinbase Pro opens up to dogecoin after cryptocurrency's 6,000% gain this year]". CNBC. June 1, 2021. Retrieved July 19, 2021.</ref>.
* ארנק קוינבייס - ארנק קריפטוגרפי המנגיש למשתמשים בו שימוש באפליקציות מבוזרות באמצעות דפדפן מיוחד, ומאפשר צבירת ריבית על נכסים<ref>"[https://techcrunch.com/2020/03/25/coinbase-wallet-lets-you-earn-interest-with-deeper-defi-integration/ Coinbase Wallet lets you earn interest with deeper DeFi integration]". TechCrunch. March 25, 2020. Retrieved March 26, 2021.</ref>.
* קוינבייס פריים - פלטפורמת מסחר המיועדת ללקוחות עסקיים<ref name=":5" />.
* קוינבייס קסטודי - פלטפורמה מיוחדת ללקוחות עסקיים של החברה המספקת מתן ביקורת ודיווחים פיננסים על הנכסים המוחזקים בה<ref name=":5" />.
* קוינבייס Earn - פלטפורמה המזכה את המשתמשים בה בסכומים קטנים של מטבעות מבוזרים בתמורה לצפייה בסרטונים ומתן מענה על מבחנים וסקרים.

==קישורים חיצוניים==

* 

== הערות שוליים ==

קטגוריה:מטבעות מבוזרים